ઈશ્વર (ગોડ) શબ્દ આપણા માટે એક એલીયન જેવો છે. જેનો કોઈ અનુભવ કે દર્શન નથી બસ વાતો જ વાતો….. કલ્પનાઓ જ કલ્પનાઓ.. તર્ક અને કુતર્કો… તરફેણની દલીલો અને વિરુધ્ધની દલીલો… અને દરેક માનવી આ શબ્દ માત્રથી બેચેન અને વ્યગ્ર છે. કાંઈ સુઝ્તું નથી કે સાચું શું છે… આ ઈશ્વર કઈ બલાનુ નામ છે? છે કે નથી? ક્યાંક આ બાવા સાધુઓની માયાજાળનો એક ભાગ તો નથી ને? ક્યાંક ખરેખર હોય અને બધા કહે છે તેમ આપણા કર્મોના લેખાજોખા કરી ન્યાય તોળતો ન્યાયાધીશ તો નથીને? કે પછી આ ચારે બાજુ જે દેખાય છે તેનો તે રચનાકાર તો નથી ને? બસ આ અને આવી અનેક કલ્પનાઓ અને સંદેહથી ભરેલ આપણુ મન અને બુધ્ધી છે.કહેવાતા આસ્તિકો અને કહેવાતાં નાસ્તિકો બધા કન્ફ્યુઝ છે. સાચું શું છે?